**Bendroji dalis**

2015 m. Panemunėlio seniūnijoje yra deklaravę gyvenamąją vietą 1322 (1363) gyventojai. Atvykimą deklaravo 42, išvyko į užsienį 10, išduota pažymų apie gyvenamą vietą 60, padaryta 22 gyvenamos vietos sprendimų keitimai.

**Gyventojų socialinė padėtis:**

- pensijinio amžiaus – 269 (281)

- virš 85 metų ir vyresni – 46;

- apie 35 (50) šeimas gauna socialinę pašalpą;

- priimta 15 (35) prašymų ir paskaičiuotos išlaidos kietam kurui įsigyti;

- organizuojamas ir vykdomas maisto paketų iš Europos pagalbos fondo dalinimas 305 (352) seniūnijos gyventojams;

- surašyti 28 (27) buities tyrimo aktai;

- priimta 39 (51) prašymai dėl mokyklinių prekių įsigijimo ir nemokamo maitinimo;

- 2 kartus per metus 13 (20) asmenų gauna maisto produktus iš maisto banko;

- priimta ir užpildyta 7 (16) prašymai vaiko išmokoms gauti;

- 16 (7)garbingo amžiaus gyventojų socialinių pašalpų gavėjų pagalba buvo pagelbėta atlikti sunkesnius buities bei ūkio darbus;

Gauta maltiečių labdara išdalinta tolimesniuose kaimuose gyvenančioms nepasiturinčioms šeimoms.

 **2015 m. pradžioje** socialinės rizikos šeimų buvo 18. Metų bėgyje 2 šeimose keitėsi gyvenimo sąlygos, įpročiai ir požiūris į vaikų auginimą bei priežiūrą, todėl jos buvo išbrauktos iš socialinės rizikos šeimų sąrašo. 3 šeimos keitė gyvenamąją vietą-išvyko gyventi kitur. 1 šeima išbraukta iš socialinės rizikos sąrašų dėl vaikų pilnametystės.

Šiuo metu seniūnijoje yra 12(18) **socialinės rizikos šeimų**. Jose auga 31(49) vaikas. Dar 4 (3) šeimos yra stebimos ir ruošiami dokumentai įtraukti į socialinės rizikos šeimų sąrašą.

Šiose šeimose su policijos įgaliotiniu lankytasi 108(65) kartus, su jomis nuolat dirbama prevenciškai.

Su Rokiškio priešgaisrinės gelbėjimo tarnybos specialistais aplankyta 12(12) socialinės rizikos šeimų bei asmenų ir patikrinta kaminų bei krosnių būklė, suteikta išsami informacija apie dūmų detektorius, kuriuos patariama įsirengti.

2014 m. 3vaikai apgyvendinti Obelių globos namuose, kurių tėvams ir šiuo metu dar nėra apribota motinystės (tėvystės) valdžia. Tačiau šiose šeimose gyvenimo būdas per 2015 metus nesikeitė , todėl vaikai į šeimas nėra grąžinami.

Vienos šeimos vaikas, kuris laikinai buvo globojamas ,,Katalėjos šeimynoje“, 2015 m.grįžo gyventi į biologinę šeimą.

Laikinai globojami 4(5) vaikai, kurių tėvai išvykę į užsienį.

4(3) vaikams nustatyta nuolatinė globa.

Vienkartinė socialinė pašalpa buvo skirta 7(8) šeimoms.

- Socialinės rizikos šeimose augantiems 23 (41) vaikams buvo padėta įsigyti būtiniausias mokymosi priemones.

- 10(17) socialinės rizikos šeimų sutvarkyti dokumentai dėl nemokamo maitinimo mokykloje.

2015 metais buvo surašyti:

- 1(7) buities ir gyvenimo sąlygų patikrinimo aktas;

- 0(18) asmenų (šeimų) socialinių paslaugų poreikio vertinimo aktai.

| **Žemės ūkio funkcijų vykdymas**2015 metais seniūnijoje elektroniniu būdu priimta ir užregistruota 130 pareiškėjų paraiškos tiesioginėms ir kitoms kompensacinėms išmokoms už žemės ūkio naudmenų ir pasėlių plotus gauti. Įbraižyti 2415 laukų, priimta 35 dokumentai dėl deklaruotų duomenų keitimo. Bendras deklaruotų pasėlių ir pievų plotas 6019 ha, vidutinis seniūnijos ūkio dydis – 29 ha. Seniūnijoje įregistruoti 9 ekologiniai ūkiai, kurie dirba 795 ha žemės plotą. 7 pareiškėjų deklaruotas apželdintas mišku 36,5 ha plotas, 1 pareiškėjas dalyvauja Miškų aplinkosaugos priemonėje su 2,81 ha miško plotu.Žemės ūkio ir kaimo verslo centro registre atnaujinti 320 valdų duomenys. Naujai įregistruotos – 2 valdos, išregistruotos - 5 valdos. 2016 metais buvo konsultuojami ūkininkai, norintys dalyvauti Kaimo plėtros 2014-2020 metų programos priemonėse „ Žemės ūkio valdų modernizavimas“ ir „Asbestinių stogų dangos keitimas“. Dėl dalyvavimo priemonėje „Asbestinių stogų dangos keitimas“ padėta pareiškėjams užpildyti paraiškas, o baigusiems įgyvendinti – mokėjimo prašymą bei projekto įgyvendinimo galutinę/metinę ataskaitą. Priimami, registruojami ir siunčiami į NMA kiti pareiškėjų prašymai ir dokumentai, susiję su paraiškų tiesioginėms ir kompensacinėms išmokoms už žemės ūkio naudmenų ir pasėlių plotus. Teikiami statistiniai duomenys Statistikos departamentui- apie seniūnijos ūkininkų pasėlių plotus ir gautą derlių bei privačios žemės ūkio paskirties žemės rinkos kainų tyrimą. |
| --- |

 Rajono mastu yra vykdomas konkursas „Metų ūkis“, kuriame dalyvavo mūsų seniūnijos ūkininkai:

 iki 100 ha - Arturas Strumskys (Šetekšnų km.); Darius Šarkauskas (Bajoriškių kaimas);

Virš 100 ha - Marius Lukšys (Panemunėlio g.st.); Dangira Davainienė (Legiškio km.); Tomas Davainis (Legiškio km.).

Jaunieji ūkininkai– Martynas Kurklietis (Panemunėlio g.st.); Mindaugas Čypas (Legiškio km.);

Vygantas Giedrys (Šetekšnų km.).

Ekologiniai ūkiai - Dalius Tijūšas (Klišių km.); Renata Paloniovienė (Klišių km.);

 Bronislava Mažeikienė (Vilių km.)

**Per 2015 m.** išduotos 143 pažymos, patvirtinančios gyventojų faktinę padėtį.

Įregistruoti 26 mirties aktai, išduoti 26 mirties liudijimai.

Gyventojų registre 2015 metais įregistruoti 4 naujagimiai.

Išduota 13 leidimų medžių kirtimui.

Išduoti 27 leidimai laidoti kapinėse.

 Atlikta 11 notarinių veiksmų.

Buvo paruošta 42 savivaldybės administracijos direktoriaus įsakymų projektai ir 1 savivaldybės tarybos sprendimo projektas, seniūnijos kaimų objektams suteikti adresai, įregistruojant juos adresų registre, pagal poreikį tikslinami anksčiau suteikti adresai.

Vadovaujantis Rokiškio rajono savivaldybės tarybos 2009-03-27 sprendimu Nr. TS-4.55 patvirtintomis Rokiškio rajono savivaldybės gyvenamųjų vietovių tvarkymo ir švaros taisyklėmis bei Gyvūnų laikymo Rokiškio rajono savivaldybės teritorijos gyvenamosiose vietovėse taisyklėmis, patvirtintomis Rokiškio rajono savivaldybės administracijos direktoriaus 2013 m.birželio 4 d.įsakymu Nr.AV-486, 10 gyventojų įteikti įspėjimai dėl neprižiūrimų šunų, 4 gyventojams įteikti įspėjimai dėl nuosavybės teise priklausančių pastatų ir aplinkos nepriežiūros.

**FINANSAI**

 **Yra Rokiškio rajono tarybos patvirtintos lėšos ir finansavimo šaltiniai penkioms programoms**:

1. Savivaldybės funkcijų įgyvendinimas ir vykdymas.

2. Ugdymo kokybės ir mokymosi užtikrinimas.

3.Kultūros, sporto, bendruomenės ir vaikų, jaunimo gyvenimo aktyvinimas.

4. Socialinės paramos ir sveikatos apsaugos paslaugų kokybės gerinimas.

5. Rajono infrastruktūros objektų priežiūra, plėtra ir modernizavimas.

|  |  |  |
| --- | --- | --- |
| Programos pavadinimas | Lėšos, tūkst. Eur | Finansavimo šaltinis |
| Savivaldybės funkcijų įgyvendinimas ir vykdymas | 42,5 | Savivaldybės, valstybės ir spec. programų lėšos |
| Ugdymo kokybės ir mokymosi aplinkos užtikrinimas | 3,3 | Savivaldybės lėšos |
| Kultūros, sporto, bendruomenės ir vaikų, jaunimo gyvenimo aktyvinimo programa(bibliotekų šildymo išlaidos) | 1,2 | Savivaldybės ir spec. programų lėšos |
| Socialinės paramos ir sveikatos apsaugos paslaugų kokybės gerinimas | 22 | Valstybės lėšos |
| Rajono infrastruktūros objektų priežiūra, plėtra ir modernizavimas | 20,8 | Savivaldybės lėšos |
| **IŠ VISO: 89,9** |

**KOMUNALINIS ŪKIS**

Viešuosius darbus dirbo 15 gyventojų, kurie buvo siųsti su darbo biržos nukreipimais.

Visuomenei naudingus darbus dirbo 40 gyventojų. Jų pagalba buvo valomos gatvės, šaligatviai, parkai, prižiūrimi želdiniai, kapinės, kertamos ir šienaujamos vietinių kelių užaugusios pakelės, tvarkomos šiukšlės.

 Su viešųjų darbų darbininkais prižiūrimos pralaidos, sutvarkyti ir nudažyti Panemunėlio miestelyje tilto turėklai, Šetekšnų gyvenvietėje dėl gyventojų saugumo prie tilto per Šetekšnos upę pastatyti signaliniai kelio stulpeliai su atšvaitais, tvarkomos kapinės, viešos paskirties teritorijos.

Gyventojų pageidavimu Panemunėlio g.st gyvenvietėje įrengta autobusų stotelė.

Panemunėlio miestelyje pasodinti nauji gėlynai, medžio drožėjo bei tautodailininko Vidmanto Zakarkos dėka pastatyta nauja skelbimų lenta.

Gyventojams, kurie kreipėsi dėl drenažo linijų remonto, Savivaldybės administracijos dėka buvo pašalinti drenažo gedimai.

Ambulatorijos teritorijoje pasodinta virš 100 eglučių.

Struvės geodezinio punkto teritorijoje pasodinti nauji želdiniai ir gėlės, nudažyti statiniai;

Panemunėlio g.st. gyvenvietės bibliotekoje įdėti du plastikiniai langai.

Pastatyti kelio ženklai Panemunėlio miestelyje ir dalis - Panemunėlio gel. st. gyvenvietėje.

Iškirsti ir pašalinti pavojingi medžiai Šetekšnų kapinėse ir Panemunėlio g.st. gyvenvietės Liepų gatvėje.

Iš kelių fondo gautų lėšų atlikti kelių remonto darbai:

|  |
| --- |
| **1. Greideriavimas 167 km.;** |
| **2. Žvyravimas – 902 kub.m.;** |
| **3.Asfalto duobių remonto darbai 160 kv.m.** |

Suremontuoti ir pakeisti gatvių apšvietimo šviestuvai bei lempos Ąžuolų, Pergalės ir Trakų gatvėse.Tačiau šiuo metu vėl yra perdegusių lempų, kurias reikia pakeisti.

**Universalus daugiafunkcis centras**

**2015 m.** vykdė neformalaus vaikų švietimo programas: „Medžio godos“, „Šokio fantazija“, „ Sportuosi – augsi sveikas“. Aukštos kvalifikacijos mokytojai Eimis Šeršniovas, Antanas Tigrūdis bei tautodailininkas Vidmantas Zakarka po pamokų mokė daugiau nei 30 bendruomenės vaikų pažinti medį, šokio judesius bei supažindino su sveika gyvensena.

 Koncertavo Lietuvos šlagerių karaliai R .Cicinas ir Giulija .

 Gyventojus konsultavo valstybinės mokesčių inspekcijos specialistai pajamų deklaravimo klausimais.

 Vyko seminaras Rokiškio rajono kultūros darbuotojams bei susitikimas su policijos pareigūnais.

Moterų ansamblis „Gaja“ su edukaciniu kiemeliu dalyvavo baltų vienybės dienoje Rokiškyje ir Vilniuje „Tautų mugėje“. Parodė edukacinę programą „Lino kelias“ Latvijos Jekabpilio miesto kultūros darbuotojams.

 Vyko diskotekos jaunimui, Užgavėnių, Joninių, Advento šventės.

 **Gruodžio 16 dieną vyko kalėdinės eglės įžiebimas.**  Renginį vedė Panemunėlio UDC kultūros darbuotoja Audronė Šakalienė. Susirinkusiems gyventojams grojo bei dainavo moterų ansamblis.

 Į renginių, programų organizavimą didelį indėlį įdeda ir mūsų seniūnijos bibliotekininkės – Dalia Giriūnienė, Rima Maciūnaitė ir 2015 m.darbą pradėjusi Žaneta Šiškūnaitė Jasinevičienė.

**BENDRUOMENĖS**

**Panemunėlio gel. st. kaimo bendruomenė** tęsė projekto „Lino mūka“ renginius, kurie vyko Jurkupių kaime Violetos Etevičienės sodyboje. Ten lankėsi ir susipažino su lino keliu svečiai ir iš kaimyninių rajonų.

 2015 metais seniūnijos teritorijoje esančiose seniūnaitijose įvyko seniūnaičių rinkimai ir buvo išrinkti seniūnaičiai: Augustinavos seniūnaitijoje – Vladas Bimba, Šetekšnų seniūnaitijoje – Joana Tunaitienė.

**Panemunėlio miestelio bendruomenė**

Įvykdė VVG projektą ,,Struvės kaimas‘‘. Šio projekto tikslas - supažindinti gyventojus su šalimis, kurias jungia Struvės geodezinis lankas, kokie šių šalių papročiai, tautiniai kostiumai, nacionaliniai patiekalai.

Panemunėlio miestelio gyventojai turėjo puikią galimybę sudalyvauti ekskursijoje ir aplankyti po Rokiškio šv. Mato bažnyčia esančią kriptą, pakilti į bažnyčios bokštą, apžiūtėti varpą bei pasiklausyti istorijų apie bažnyčios įsikūrimą. Po to vyko edukacinė programa pas Vidmantą Zakarką, kurios metu dalyviai mokėsi naudotis drožimo įrankiais, pasigaminti medinius šaukštus. Ekskursiją ir edukacinę programą surengė Kunigo švietėjo Jono Katelės labdaros ir paramos fondo valdytojas Leonardas Šablinskas.

Liepos 26 d. 12 val. šv. Juozapo Globos bažnyčioje Šv.Mišias aukojo vyskupas J.Kauneckas. Po Šv. Mišių ivyko O.Levandavičiūtės knygos apie J.Katelę pristatymas ir ekskursija po Panemunėlį, prisimenant tai, kas vyko XIX amžiuje carizmo laikais. Po renginio vyko gegužinė.

Rugpjūčio 15 dieną Rokiškio savivaldybės aikštėje vyko gatvės krepšinio turnyras 2x2 "Rokiškio žolinės", kuriame Panemunėlį atstovavo Justas Giriūnas ir Martynas Bimba, pasipuošę Panemunėlio "Fazės" marškinėliais. Dalyvaudami gimusių 1995 metais ir vyresnių vyrų grupėje, Martynas ir Justas iškovojo pirmąją vietą ir buvo apdovanoti organizatorių įsteigtais prizais.